Document ID: 32014R0900

KOMISIJAS REGULA (ES) Nr. 900/2014
(2014. gada 15. jūlijs),
ar kuru, pielāgojot tehnikas attīstībai, groza Regulu (EK) Nr. 440/2008 par testēšanas metožu noteikšanu saskaņā ar Eiropas Parlamenta un Padomes Regulu (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH)
(Dokuments attiecas uz EEZ)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2006. gada 18. decembra Regulu (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH) un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (1), un jo īpaši tās 13. panta 2. punktu,
tā kā:
(1)
Komisijas Regulā (EK) Nr. 440/2008 (2) ir noteiktas Regulas (EK) Nr. 1907/2006 piemērošanai izmantojamās testēšanas metodes ķīmisko vielu fizikālķīmisko īpašību, toksicitātes un ekotoksicitātes noteikšanai.
(2)
Regulu (EK) Nr. 440/2008 ir nepieciešams atjaunināt, prioritāri iekļaujot jaunas un atjauninātas testēšanas metodes, ko nesen pieņēmusi ESAO, lai ņemtu vērā tehnikas attīstību un lai gādātu, ka saskaņā ar Eiropas Parlamenta un Padome Direktīvu 2010/63/ES (3) tiek samazināts eksperimentāliem mērķiem izmantoto dzīvnieku skaits. Dokumenta projekts ir apspriests ar ieinteresētajām personām.
(3)
Šajā pielāgojumā tehnikas attīstībai ietilpst sešas jaunas testēšanas metodes, kas paredzētas, lai noteiktu toksicitāti un cita veida ietekmi uz veselību, to vidū ontoģenētiskās neirotoksicitātes tests, paplašināts vienas paaudzes reproduktīvās toksicitātes tests, transgēnu grauzēju in vivo gēnu mutāciju tests, in vitro tests, kurā novērtē ietekmi uz steroīdo hormonu sintēzi un divas in vivo metodes, kurās novērtē estrogēnisku un (anti)androgēnisku ietekmi.
(4)
Tāpēc Regula (EK) Nr. 440/2008 būtu attiecīgi jāgroza.
(5)
Šajā regulā noteiktie pasākumi ir saskaņā ar atzinumu, ko sniegusi komiteja, kura izveidota saskaņā ar Regulas (EK) Nr. 1907/2006 133. pantu,
IR PIEŅĒMUSI ŠO REGULU.
1. pants
Regulas (EK) Nr. 440/2008 pielikumu groza saskaņā ar šīs regulas pielikumu.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2014. gada 15. jūlijā

Labels: 7
0
1